
Grozījumi Ministru kabineta 2022. gada 16. augusta noteikumos Nr. 510 "Valsts un Eiropas Savienības atbalsta piešķiršanas kārtība pasākumā "Atzītu ražotāju organizāciju plānu īstenošana""
Izdoti saskaņā ar Lauksaimniecības un lauku attīstības likuma
5. panta ceturto un septīto daļu
· 1. Izdarīt Ministru kabineta 2022. gada 16. augusta noteikumos Nr. 510 "Valsts un Eiropas Savienības atbalsta piešķiršanas kārtība pasākumā "Atzītu ražotāju organizāciju plānu īstenošana"" (Latvijas Vēstnesis, 2022, 160. nr.) šādus grozījumus:
· 1.1. papildināt ar 1.3.1 apakšpunktu šādā redakcijā:
· "1.3.1 Komisijas 2022. gada 29. jūnija Deleģēto regulu (ES) 2022/2181, ar ko Eiropas Parlamenta un Padomes Regulu (ES) 2021/1139 par Eiropas Jūrlietu, zvejniecības un akvakultūras fondu papildina attiecībā uz atbalsta pieteikumu nepieņemamības sākuma dienu un ilgumu;";
· 1.2. izteikt 2. punktu šādā redakcijā:
· "2. Atbalstam piesakās, projektu iesniegumus vērtē un atlasa, lēmumu par projekta apstiprināšanu pieņem, projektu īsteno, publisko finansējumu pieprasa un izmaksā, projektu uzrauga un finanšu korekcijas piemēro atbilstoši normatīvajiem aktiem par valsts un Eiropas Savienības atbalsta piešķiršanas, administrēšanas un uzraudzības vispārējo kārtību lauku un zivsaimniecības attīstībai, ciktāl tie nav pretrunā ar šiem noteikumiem.";
· 1.3. izteikt 3. punktu šādā redakcijā:
· "3. Atbalsta pretendents ir saskaņā ar normatīvajiem aktiem par zvejas produktu ražotāju organizāciju, akvakultūras produktu ražotāju organizāciju un starpnozaru organizāciju noteikumiem atzīta ražotāju organizācija.";
· 1.4. izteikt 4. punktu šādā redakcijā:
· "4. Atbalsta pasākumā publisko finansējumu piešķir regulas Nr. 1379/2013 28. pantā minētā ražošanas un tirdzniecības plāna, kas izstrādāts un apstiprināts, un par kura īstenošanu iesniegts un apstiprināts gada ziņojums saskaņā ar normatīvajiem aktiem par zvejas produktu ražotāju organizāciju, akvakultūras produktu ražotāju organizāciju un starpnozaru organizāciju noteikumiem, izstrādes un īstenošanas izdevumu kompensēšanai.";
· 1.5. svītrot 6. punktu;
· 1.6. izteikt 7. punktu šādā redakcijā:
· "7. Atbalstu piešķir par ražošanas un tirdzniecības plānā paredzēto darbību sasniegtajiem rezultātiem, atbilstoši to izpildi apliecinošiem dokumentiem. ";
· 1.7. izteikt 8. punktu šādā redakcijā:
· "8. Rezultāts tiek uzskatīts par sasniegtu un Lauku atbalsta dienests izmaksā atbalstu, ja ražošanas un tirdzniecības plānā paredzēto un gada ziņojumā ietverto rezultatīvo rādītāju izpilde sasniedz vismaz 80 procentus.";
· 1.8. izteikt 9. punktu šādā redakcijā:
· "9. Lai pieteiktos atbalsta saņemšanai, atbalsta pretendents, pēc ražošanas un tirdzniecības plāna apstiprināšanas saskaņā ar normatīvajiem aktiem par valsts un Eiropas Savienības atbalsta piešķiršanas, administrēšanas un uzraudzības vispārējo kārtību lauku un zivsaimniecības attīstībai Lauku atbalsta dienesta elektroniskajā pieteikšanās sistēmā iesniedz:
· 9.1. projekta iesniegumu, kurā norāda:
· 9.1.1. informāciju par atbalsta pretendentu;
· 9.1.2. visus ražošanas un tirdzniecības plānā ietvertos sasniedzamos rezultatīvos rādītājus un atbilstoši kādiem dokumentiem tiks pierādīta katra rādītāja izpilde;
· 9.2. atbalsta pretendenta deklarāciju saskaņā ar normatīvajiem aktiem par valsts un Eiropas Savienības atbalsta piešķiršanas, administrēšanas un uzraudzības vispārējo kārtību lauku un zivsaimniecības attīstībai.";
· 1.9. papildināt ar 9.1 punktu šādā redakcijā:
· "9.1 Pēc gada ziņojuma apstiprināšanas Lauku atbalsta dienests pārliecinās par projekta iesniegumā norādīto rezultatīvo rādītāju procentuālo izpildi. Šo noteikumu 8.punktā minētā nosacījuma neizpildes gadījumā Lauku atbalsta dienests pieņem lēmumu par saistību pārtraukšanu saskaņā ar normatīvajiem aktiem par valsts un Eiropas Savienības atbalsta piešķiršanas, administrēšanas un uzraudzības vispārējo kārtību lauku un zivsaimniecības attīstībai.";
· 1.10. svītrot 1. pielikumu.
· 2. 

